دەمەوێت بۆ ساتێک
ڕەچاوی ئەوە بکەن کە ئێستا چیتان پۆشیوە.
پرسیارێکی فەلسەفی قوڵم هەیە.
بۆچی ئێستا ئێمە بیجامەیەکی ئاسوودەمان لەبەرد انییە؟
(پێکەنین)
باشە من دەرووناسێکم، نەوەک خوێنەرەوەی هزر.
هەرچەندە زۆرکەس لایان وایە هەمانشتە.
دەتوانم گرەوبکەم کە وەڵامەکەتان یەکێک لەمانەیە،
پێشبینی لەبەرکردنی" "بیجامە ناکەم لەناو خەڵکدا
یاخود " نامەوێت خەڵکی "وەک تەمبەڵێک بمبینن.
هەرچۆنێک بێت ڕاستییەکە ئەوەیە ئێمە، بێ مەبەست جلی كاركردن لەبەر دەکەین،
بە پێچەوانەی بیجامە دڵخوازەکەمان،
ئەمە ڕێکەوتێکی گەمژانە نییە.
لەبری ئەوە، ئەمە دوو لە تایبەتمەندیەکانی مرۆڤ دەردەخات.
یەکەمیان ئەوەیە کەوا ئێمە دەزانین ئەوانیتر چی دەخەمڵێنن،
وەک چی پەسند دەکەن و چی پەسند ناکەن،
هەر وەک لەبەرنەکردنی بیجامە بەهۆی ئەم چەند هۆکارەوە.
دوو، یەکسەر ئەم زانیارییە بەکاردێنین بۆ ڕێبەریکردنی ڕەفتارەكانمان،
بە پێچەوانەی زۆرێک له جۆرەکانی تر،
مرۆڤەکان ڕەفتاری خۆیان دەگۆڕن، تا ببنە
جێگەی ڕەزامەندی ئەوانیتر.
ئێمە کاتی بەهادار لە ماکیاژ کردن،
لە هەڵبژاردنی وێنەی جوان و فیلتەری ئینستاگرام،
لە ڕێکخستنی بیرۆکەکان بەفیڕۆدەدەین کە بێگومان جیهان دەگۆڕن
لە ١٤٠ کاراکتەر یاخود کەمتر.
بەڕوونی، پەرۆشیمان لەوەی کە چۆن خەڵکانیتر هەڵمان دەسەنگێنن
بەشێکی گەورەیە لە مرۆڤبوون.
سەرەڕای ئەوەی دەبێتە تایبەتمەندییەکی گرنگی مرۆڤ، هەرچەندە
بە ڕێژەیەکی کەم دەزانین دەربارەی چۆن و کەی،
گرنگی بە تێڕوانینی ئەوانیتر بدەین.
ئێستا ئەمە پرسیارێکی گرنگە، کە پێویستی بە چەندین توێژینەوە هەیە.
بەڵام یەکەم هەنگاو بۆ خستنەڕووی ئەم پرسیارە
بەدواداچوونە کاتێک لە گەشەکردندا
بۆهەڵسەنگاندنەکانی ئەوانیتر هەستیاردەبین.
چوار ساڵی ڕابردووم لە زانکۆی ئێمۆری بەڕێکرد
لە لێکۆڵینەوە کە چۆن منداڵی ساوا،
کە هیچ کێشەیەکی نەبێ لە گەڕان بەناو دوکانی میوەفرۆشیدا بە جلە خەوەکەیەوە،
کاتێک دەبێتە هەرزەکار، ترسی قسەکردن بۆ خەڵکی دروست دەبێت و
ترسی ئەوەی بە نەرێنی بڕیارت لەسەربدەن.
(پێکەنین)
ئێستا، ئەمە هەمیشه خاڵێکە كاتێك خاڵکی لێم دەپرسن،
بەتەواوی، تۆ چۆن بەدواداچون بۆ ئەم کێشەیە دەکەیت؟
منداڵی ساوا ناتوانن قسەبكەن، وایە؟
باشە، ئەگەر ئێستا هاوسەرەکەم لێرە بوایە،
پێتانی دەگوت کە چاوپێکەوتنم لەگەڵ منداڵاندا ئەنجامداوە،
چونکە ناڵێت هاوسەرەکەی تاقیكردنەوه لەسەر منداڵی تەمەن ٤ بۆ٨ ساڵان دەکات.
(پێکەنین)
لەڕاستیدا تاقیكردنەوەكانم بۆ منداڵان،
بە زۆری لەشێوەی یاری دیزاین دەکەم.
من و دەرووناسی گەشەیی د.فلیپ ڕۆچات،
دیزاینی یارییەکمان کردووە پێی دەگوترێت کاری ڕۆبۆتی،
بۆ دەرخستنی ئەوەی کەی منداڵان هەستیار دەبن،
بە هەڵسەنگاندنی ئەوانیتر.
کاری ڕۆبۆتەکە تایبەته، چاودێریکردنە بەسەر ئەو کاتەی منداڵان وەک تازە پێگەشتوان،
بە كارامەیی ڕەفتارەکانیان دەگۆڕن که ئەوانیتر سەیریان دەکەن.
بۆ ئەنجامدانی ئەوە، ئێمە منداڵانی تەمەن١٤ بۆ ٢٤ مانگیمان فێرکردوون،
چۆن بوکەڵەیەکی ڕۆبۆتی چالاک بکەن،
و بەشێوەیەکی گرنگ لە دیاریكردنی بەهایەکی ئەرێنی،
"!گوتنی "واو، ئەمە جوان نییە
یاخود گوتنی بەهایەکی نەرێنی "ئۆو، ئۆو، ئوپس، ئۆو نەخێر"
لە دوای داگرتنی کۆنترۆڵەکە.
لە دوای نمایشی بوکەڵەکە،
داوامان لە منداڵەكان کرد یاری بە کۆنترۆڵەکە بکەن،
و دواتر یان سەیرمان دەکردن
یانیش دەسوڕاینەوە و وامان نیشان دەدا کە گۆڤار دەخوێنینەوە.
بیرۆکەکە ئەوەبوو ئەگەر بە ٢٤ مانگ،
منداڵەكان بەڕاستی هەستیاربن بۆ هەڵسەنگاندنی ئەوانیتر،
ئەوا ڕەفتاری داگرتنی دووگمەکە دەبێ کاریگەربێت
نەوەک تەنها بەوەی ئەگەر سەیربکرێن یاخود نا
بەڵکو لەڕێگەی ئەو بەهایانەی کە تاقیكردنەوەكه خستنیەڕوو
دەربارەی داگرتنی کۆنتڕۆڵەکە.
کەوایە بۆ نموونە،
پێشبینیمان دەكرد منداڵەكان به گرنگییەوه یاری به كۆنتڕۆڵی ئەرێنی دەکەن
ئەگەر چاودێری بکرێن
دواتر هەستان بە بەکارهێنانی کۆنتڕۆڵەکەی تر
کاتێک کەس چاودێری نە دەکردن.
٣ توێژینەوەی جیاوازمان ئەنجامدا بۆ ئەوەی زاڵبین بەسەر ئەم دیاردەیەدا.
توێژینەوەی یەکەم، منداڵی ساوا چۆن ڕەفتار دەکات لەگەڵ بوکەڵەیەکی نوێدا،
ئەگەر هیچ بەهاو ڕێنماییەکی پێ نەدرابێت.
ئێمه بە ڕوونی منداڵەکانمان فێر کرد کە چۆن بوکەڵە چالاک بکەن
بەڵام هیچ بەهایەکمان دیاری نەكرد،
هەروەها پێشمان نەگوتن کە دەتوانن یاری لەگەڵ کۆنترۆڵەکەدا بکەن،
دۆخێکی تەواو ناڕوونمان بۆیان دروست کرد.
توێژینەوەی دووەم،
هەردوو بەهاکانمان یەکخستن، ئەرێنیەک و نەرێنیێک.
لە لێکۆڵینەوەی کۆتاییدا، دوو تاقیكەرەوە و یەک کۆنترۆڵمان هەبوو.
یەکێک لە تاقیكەرەوەكان، بەهایەکی نەرێنی دەرخست بە داگرتنی ڕیمۆتەکە،
"،گوتی،" قێزەونە، بوكەڵەكه جوڵا
لە کاتێکدا توێژەرەکەیتر، بەهایەكی ئەرێنی خستەڕوو گوتی،
".واو، بوکەڵەکە جوڵا"
كاردانەوەی منداڵەكان بۆ ئەو سێ توێژینەوەیە جیاوازە ئاوا بوو،
لە توێژینەوەی یەکەمدا، بارودۆخێکی ناڕوون،
من ئێستا سەیری منداڵەكه دەكەم.
وادەرناکەوێ کە زۆر حەزی بە کۆنتڕۆڵەکە بێت.
جارێک كه ئاوڕمدایەوە --
ئێستا دەیەوێ یاری بکات.
(پێکەنین)
ئێستا من سەیری منداڵەکە ناکەم.
بەتەواوی سەرنجی دابوو.
ئاوڕ دەدەمەوە.
(پێکەنین)
ئەو هیچی نەدەكرد، وایه؟
لە توێژینەوەی دووەم: دوو كۆنتڕۆڵه،
یەكێكیان بۆ بەهای ئەرێنی و ئەویتریان بۆ نەرێنیە.
من ڕاستەوخۆ چاودێری منداڵەکە دەکەم.
و کۆنتڕۆڵە پرتەقاڵیەکە، نەرێنیەکەیە.
تەنیا سەیری من و دەوروبەری دەکات و یاری دەکات.
لەوکاتەدا ئاوڕدەدەمەوە ...
(پێکەنین)
ئەمەش ئەوەبوو کە هەوڵی بۆ دەدا.
من سەیری منداڵەکە ناکەم.
دەیویست دایکەکە یاری لەگەڵ بکات، ڕاستە؟
ڕێگەیەکی باشتر بەکاربهێنە.
من ئاوڕ دەدەمەوە ...
(پێکەنین)
هەروەها ئەویش هیچی نەدەکرد.
بەڵێ، هەست بە ئاسودەیی ناکات.
(پێکەنین)
هەموو کەسێک ئەو نیگایە دەناسێت، وایە؟
تاقیکردنەوەی سێیەم: دوو تاقیکارەکە و یەک کۆنتڕۆڵ،
ئەو تاقیکارەی کاردانەوەی نەرێنی هەبوو بەرامبەر داگرتنی کۆنترۆڵەکە،
ئێستا سەیری منداڵەکە دەکات.
ئەو هەستێکی سەیری هەیە و نازانێ چی بکات، پشتی بە دایکی بەستووە.
و دواتر، ئەو ئاوڕ دەداتەوە
ئەو تاقیکارەی بۆچوونی ئەرێنی هەبوو سەیر دەکات.
دۆخەکە ئارامە- ئێستا ئامادەیە بۆ یاریکردن.
(پێکەنین)
کەواتە، هەر وەک داتاکە پێشنیاری دەکات،
ڕون بووەوە کە هەڵسوکەوتی منداڵەکان لەسەر کۆنتڕۆڵەکە
لەڕاستیدا لەژێر کاریگەری بەها و ڕێنماییەکانی تاقیکارەکە بوون.
چونکە لە تاقیکردنەوەی یەکەم، منداڵەکان نەیاندەزانی
چی بە ئەرێنی یان نەرێنی هەڵدەسەنگێندرێت،
دەیانویست سەلامەتترین ڕێگە هەڵبژێرن.
و چاوەڕێ بکەن تا من بسوڕێمەوە و ئەو کات کۆنتڕۆڵەکە داگرن.
منداڵەکانی دووەم تاقیکردنەوە
بەشێوەیەکی بەرچاو کۆنتڕۆڵە ئەرێنییەکەیان داگرت کاتێک سەیرم دەکردن،
بەڵام هەر کە پشتم تێکردن،
دەستبەجێ کۆنترۆڵە نەرێنییەکەیان هەڵگرت و یاریان پێدەکرد.
بە گرنگی، لە لێکۆڵینەوەکەدا،
کاتێک بەها جیاوازەکانی کۆنتڕۆڵەکانمان لابرد --
و لە دوای داگرتنی هەرکام لە "کۆنتڕۆڵەکان دەمان گوت "واو --
هەڵسوکەوتی منداڵەکان، جیاوازی نەما لە بارودۆخە جیاجیاکاندا،
ئەوەی دەرخست کە لەڕاستیدا ئەو بەهایەنە بوون کە خرابوونە سەر کۆنترۆڵەکان،
کە ببوونە ھۆی ئەو هەڵسوکەوتانە لە توێژینەوەی پێشوودا.
گرنگترین و کۆتایی،
منداڵەکان لە توێژینەوەی سێیەمدا بەشێوەیەکی زیاتر کۆنترۆڵەکەیان داگرت،
کاتێک تاقیکارەکە بەهایەکی ئەرێنی هەبوو سەیری دەکرد،
بەپێچەوانەی ئەو تاقیکارەی کە بەهایەکی نەرێنی هەبوو.
ئەمە ڕێککەوت نییە،
هەروەها لەم تەمەنەدا، منداڵان هەستی بێزاربوون تیایاندا دەردەکەوێت
لە بارودۆخێکدا کە ڕەنگە تێڕوانینێکی نەرێنیی لێبکەوێتەوە،
وەک سەیرکردنی خۆیان لە ئاوێنەدا
و بینینی پەڵەیەک لەسەر لوتیان.
کە هاوشێوەی دۆزینەوەی خواردنە لە ددانەکاندا لای گەورەکان.
(پێکەنین)
کەواتە دەتوانین چی بڵێین بەپێی ئەو لێکۆڵینەوانە؟
جگە لەو ڕاستیەی کە منداڵان زۆر فێڵزان و بەدزیەوە کەتن دەکەن.
(پێکەنین)
هەر لە تەمەنێکی زۆر کەمەوە منداڵان، هاوشێوەی گەورەکان،
هەستیارن بەرامبەر ئەو بەهایەنەی کە دەخرێنە پاڵ هەڵسوکەوت و ئامرازەکان.
بەگرنگییەوە، دەرەنجامەکان بەکاردێنن بۆ هەڵبژاردنی هەڵسوکەوتەکانیان.
ئاگادار بین یان نا،
ئێمە بەردەوام سیماکان ئاڵوگۆڕ دەکەین لەگەڵ ئەوانەی دەوروبەرمان.
من لێرەدا مەبەستم سیمای وەک "نەرمونیان بە" یان "دزی مەکە"،
هەرچەندە ئەمانە سیمای باشن.
مەبەستم ئەوەیە ئێمە هەمیشە نیشانی ئەوانیتر و بەتایبەت منداڵەکانمانی دەدەین،
کە چی لای کەسانی تر پەسەندە و پێچەوانەکەشی.
و زۆربەی کات،
ئێمە ئەوە دەکەین بێ ئەوەی هەستی پێبکەین.
دەروونناسەکان لە ڕەفتار دەکۆڵنەوە تا لە لایەنەکانی ئەقڵ تێبگەن،
ڕەفتاراکانمان ڕەنگدانەوەی بیر و باوەڕمانە،
و سیما و ئارەزووەکانمانن.
لێره لە ئەتلانتا، هەموومان باوەڕمان بە هەمان شتە.
کە کۆکاکۆلا لە پێپسی باشترە.
(چەپڵە )
ئێستا، ڕەنگە ئەمە پەیوەندی بەو ڕاستییەوە یێت، کە کۆکاکۆلا لە ئەتلانتا دروستکراوە.
بەڵام سەرەڕای ئەوەش،
ئەم باوەڕە ئەو ڕاستییە دەردەخات کە زۆربەی خەڵکی کۆکاکۆلا دەخۆنەوە.
بەهەمان شێوە،
ئێمە سیمای ئەوەمان هەیە
کە پیاهەڵدان بۆ کچان دەکەین
بۆ پرچی جوانیان یان جلوبەرگی جوان،
بەڵام بۆ کوڕان ، لەسەر زیرەکییان.
یاخود کاتێک شیرینیەک هەڵدەبژێرین، لە بەرامبەر خواردنێکی سروشتی دا،
وەکو خەڵاتێک بەرامبەر هەڵسوکەوتی باش.
منداڵان و پێگەشتوان زۆر باشن
لە وەرگرتنی بایەخەکان لەم هەڵسوکەوتە بچوکانەوە.
و کۆتاییاندێت بە نەخشاندنی هەڵسوکەوتی خودی خۆیان.
ئەو توێژینەویەی ئەمڕۆ بە ئێوەم ئاشنا کرد
ئەوە دەردەخات کە ئەم توانستە هەر لە قۆناغی سەرەتای گەشەسەندن دەستپێدەکات،
پێش ئەوەی بتوانین ڕستەیەکی تەواو دەربڕین
یان فێرببین چۆن بچینە سەرئاو.
و دەبێتە بەشێکی گرنگ لەوەی ببین بە کێ.
لەبەر ئەوە پێش ئەوەی بڕۆم،
حەزدەکەم داواتان لێبکەم کە بیر لەو بەهایانە بکەنەوە
کە لە بەرکەوتتەکانی ڕۆژانەدا دەریدەخەین،
و چۆن ئەم بەهایانە هەڵسوکەوتی کەسانی دەوروبەری تۆ دەگۆڕن.
بۆ نموونە، چ بەهایەک نیشاندەدەرێ
کاتێک ئێمە زیاتر پێدەکەنین بە دیار مۆبایلەکانمانەوە
لەوەی لەگەڵ کەسانی دیکە پێدەکەنین؟
بەپێچەوانەوە سەیری ئەوە بکە چۆن هەڵسوکەوتت گۆڕاوە بەهۆی کەسانی دەوروبەرت،
بەجۆرێک کە پێشتر تێبینیت نەکردووە.
با بگەڕێینەوە سەر ڕوونکردنەوە سادەکە،
بەڕاستی کۆکاکۆلات لاپەسند ترە لە پێپسی؟
یان ئەم حەزەی تۆ بۆ یەکێکیان لەژێر کاریگەری کەسانی دەوروبەرتە؟
دایک، باوک و مامۆستایان مافی ئەوەیان هەیە
کە هەڵسوکەوتی منداڵەکان بنەخشێنن.
بەڵام گرنگە کە لەبیرمان بێت
لە ڕێگەی ئەو بەهایانەی لە بەریەککەوتنەکانی ڕۆژانە دەریدەبڕین،
هەموومان توانای ئەوەمان هەیە هەڵسوکەوتی کەسانی دەوروبەرمان بنەخشێنین.
سوپاس بۆ ئێوە.
(چەپڵە)